|  |
| --- |
| **Programul Operaţional Regional 2014-2020** |
| ***Ghidul Solicitantului – Condiții specifice de accesare a fondurilor în cadrul apelurilor de proiecte cu numărul POR/2019/3/3.2/3/7 REGIUNI/în parteneriat și POR/2019/3/3.2/2/ITI/în parteneriat***  **Model\_K** |

**Proiecte de reînnoire a parcului de material rulant pentru transportul public urban**

**Chestionar 1 – expresie de interes**

Partea I - Introducere

* 1. MDRAP urmărește a veni în sprijinul orașelor din România care intenționează să își reînnoiască materialul rulant pentru transport public urban, prin implementarea, cu sprijin din partea JASPERS, a unor proiecte co-finanțate prin Programul Operațional Regional 2014 – 2020, conform următoarelor principii:
* MDRAP va realiza, cu sprijinul JASPERS, evaluarea nevoilor orașelor, va efectua procedurile de achiziție publică, și va completa cererile de finanțare aferente (beneficiar principal al proiectelor fiind MDRAP), și de asemenea va realiza construcția instituțională asociată proiectelor;
* Orașele vor completa trei chestionare pregătite de JASPERS (dintre care primul este cel de față) în vederea identificării nevoilor de material rulant și a particularităților aferente sistemelor de transport public (TP) corespunzătoare.
  1. Proiectele vizează achiziționarea de vehicule de TP moderne cu 100% podea joasă, exclusiv din cele șapte clase prezentate în tabelul de mai jos. Detaliile de capacitate aferente claselor ar putea fi rafinate în urma analizei răspunsurilor de la orașe la *Chestionarul 1*.

|  |  |  |  |
| --- | --- | --- | --- |
| Clasă de vehicule | Capacitate (lungime în m) | | |
| Tramvaie | 30 – 32,5 m | 23 – 25 m | 17 – 19 m |
| Troleibuze | 18 m | 12 m | - |
| Autobuze electrice | 18 m | 12 m | (10 sau 8 m, urmează a fi decis) |

* 1. Autobuzele electrice sunt preconizate a fi achiziționate în 2 – 3 subclase tehnologice privind sursa de alimentare (în funcție de dimensiunile și particularitățile sistemului de TP din fiecare oraș), inclusiv o subclasă compatibilă cu alimentarea de la rețele de troleibuz existente. Autobuze cu orice alt tip de propulsie (ex. hibridă, GNC, bioetanol) nu fac obiectul prezentelor proiecte.
  2. Calendarul preconizat pentru implementarea proiectelor este:
* Completarea *chestionarului 1* (privind expresia de interes din partea orașuluI): distribuit – 23.03, termen limită pentru completare – 30.03.
* Completarea *chestionarului 2* (privind evaluarea detaliată a nevoilor pentru material rulant): distribuit –..., termen limită pentru completare – ... .
* Completarea *chestionarului 3* (privind specificații tehnice detaliate pentru materialul rulant): distribuit –..., termen limită pentru completare –....
* Documentație de licitație în formă draft:....
* Desfășurarea procedurilor de achiziție publică a materialului rulant:
* Livrarea noilor vehicule ianuarie 2019 – decembrie 2021.
  1. Principii generale
     1. Pentru reședințele de județ și Municipiul București, proiectele pot fi finanțate din anvelopa financiară alocată orașului (respectiv 120% luând în calcul supracontractarea), fiind însă disponibilă, exclusiv în scopul prezentelor proiecte, o anvelopă suplimentară de 30% din alocarea inițială (anvelopa totală disponibilă fiind așadar de 150% din alocare).
     2. Vehiculele vor fi achiziționate cu garanție extinsă, cu piese de schimb și cu servicii de întreținere incluse (pentru o perioadă de cca. 8 – 12 ani). Serviciile de întreținere vor fi obligatorii cel puțin pentru autobuzele electrice, iar contravaloarea acestora va fi suportată din bugetul local / al operatorului.
     3. Proiectele vizează exclusiv înnoirea materialului rulant, în sensul înlocuirii materialului rulant de pe rute de TP actualmente deservite de material rulant depășit sau altfel necorespunzător. Materialul rulant înlocuit și care mai are însă viață reziduală va putea fi folosit pentru creșterea frecvențelor de operare pe alte rute, sau pentru introducerea de noi servicii de TP (spre exemplu noi rute în zona funcțională urbană / zona metropolitană).
     4. Sunt așadar eligibile pentru prezentul proiect toate orașele care aveau un sistem de TP urban funcțional la data de 1.01.2018.
     5. Este eligibilă achiziționarea de tramvaie și troleibuze pentru rute actualmente necorespunzătoare operării vehiculelor moderne, dar a căror infrastructură (cale de rulare, rețea de contact etc.) este în curs de modernizare, cu studii de fezabilitate finalizate privind modernizare, sau cu un contract semnat pentru realizarea studiilor de fezabilitate pentru modernizare la data transmiterii *chestionarului 2*.
     6. Orașele beneficiare trebuie să demonstreze progrese în sensul implementării contractelor de servicii publice conforme cu Regulamentul (CE) nr. 1370/2007.
     7. Prin proiect vor fi achiziționate echipamentele pentru alimentarea autobuzelor electrice, orașele fiind însă responsabile cu obținerea avizelor și acordurilor precum și cu rezolvarea altor aspecte instituționale (spre exemplu privind dreptul de proprietate) necesare instalării acestora, cu asigurarea utilităților necesare, precum și cu realizarea instalării efective a acestora.
     8. Orașele beneficiare sunt responsabile pentru îndeplinirea unor măsuri complementare pentru punerea în funcțiune cu succes a noilor vehicule, precum și pentru operarea ulterioară în condiții optime ale acestora. Aceste măsuri vor privi aspecte precum starea infrastructurii (inclusiv stații sau peroane), starea dotărilor din depouri sau autobaze, alte îmbunătățiri sistemice aduse serviciului de transport public (spre exemplu privind informarea călătorilor), alte aspecte conexe privind orientarea în direcția mobilității urbane durabile (spre exemplu reglementarea parcării în zona centrală). Aceste măsuri vor fi angajate de către orașe în cadrul *Chestionarului 2* și *Chestionarului 3*.
     9. În sensul celor menționate la punctele anterioare, anterior programării livrării lotului de vehicule corespunzător fiecărui oraș, vor fi verificate:
* Existența contractului de servicii publice conform directivei UE 1370/2007.
* Dacă este cazul, finalizarea instalării echipamentelor de alimentare pentru autobuzele electrice.
* Îndeplinirea măsurilor complementare.

În cazul neîndepliniri acestora, lotul de vehicule va fi realocat și livrat altui oraș / altor orașe care îndeplinesc condițiile respective, orașul în cauză fiind deprioritizat de pe lista de livrări până la momentul îndeplinirii condițiilor menționate.

* + 1. În cazul în care mai multe orașe îndeplinesc condițiile menționate, vor avea prioritate orașele care demonstrează implementarea unui număr mai mare de acțiuni care să favorizeze transportul public și pe cel nemotorizat în dauna transportului motorizat privat.
    2. În vederea sprijinirii pregătirii prezentelor proiecte, orașele vor preda odată cu *Chestionarul 2* studiile de oportunitate, de trafic, calculele privind reducerea emisiilor de CO2, sau alte documentații pregătite (sau în lucru) aferente proiectelor respective, în starea în care sunt ele (inclusiv dacă sunt documente în lucru) la momentul predării *Chestionarului 2*.
    3. Sunt admise la finanțare prin POR 2014 – 2020 și alte proiecte privind achiziția de material rulant, eventual implementate în paralel, exclusiv de către orașe/municipii, în condițiile îndeplinirii cerințelor din ghidurile specifice aferente obiectivelor specifice 3.2 și 4.1.

...

Partea II - Chestionar

În cazul în care orașul dvs. este interesat în a beneficia de schema de reînnoire a materialului rulant descris în prezentul document, în condițiile menționate mai sus, vă rugăm să completați datele de mai jos, și să transmiteți documentul, semnat și scanat, către adresele … şi ….până la 30.03.2018 ora 12:00.

Acest document reprezintă o **expresie de interes** și nu reprezintă un angajament din partea vreuneia dintre părți.

* 1. Numele munipiului/orașului: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  2. Orașul nostru ⃝ **este** / ⃝ **nu este** interesat (bifați căsuța corespunzătoare) de a beneficia de proiectele de reînnoire a materialului rulant pentru TP urban ce urmează a fi implementate de către MDRAP cu sprijinul JASPERS.
  3. Estimăm un necesar grosier de vehicule indicat în tabelul de mai jos, și în acest sens estimăm că probabilitatea de a îndeplini condițiile discutate în Partea I a acestui chestionar (atât cele sistemice cât și cele particulare aferente rutelor care ar urma să fie deservite de noile vehicule) în decursul anilor 2018 și 2019 este semnificativă.

|  |  |
| --- | --- |
| Tipul de vehicul: | Număr: |
| Tramvaie de dimensiuni mari (din gama de lungime 30 – 32,5 m) |  |
| Tramvaie de dimensiune medii (din gama de lungime 23 – 25 m) |  |
| Tramvaie de dimensiune mici (din gama de lungime 17 – 19 m) |  |
| Troleibuze articulate (de 18 m lungime) |  |
| Troleibuze nearticulate (de 12 m lungime) |  |
| Autobuze electrice articulate (de 18 m lungime) |  |
| Autobuze electrice nearticulate (de 12 m lungime) |  |
| Autobuze electrice de dimensiuni mici (midibuze de 8 sau 10 m) |  |

* 1. (Opțional) Dacă ați indicat midibuze, menționați și eventual argumentați dimensiunea (8 m sau 10 m) care considerați că ar fi optimă pentru orașul dvs. De asemenea indicați, dacă este cazul, alte comentarii cu privire la clasele de vehicule specificate mai sus. În mod specific, indicați dacă luați în calcul operarea de tramvaie bidirecționale (cu două posturi de comandă).
  2. În vederea relaționării cu MDRAP și JASPERS pentru implementarea cu succes a acestui proiect, desemnăm următoarea persoană, vorbitoare de limbă engleză, ca punct de contact din partea primăriei:   
     nume și prenume \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ poziție \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ adresă de e-mail \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ telefon mobil \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,  
     (opțional) respectiv a operatorului de transport public:  
     nume și prenume \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ poziție \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ adresă de e-mail \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ telefon mobil \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Profilul ideal al reprezentantului primăriei: persoană de execuție (sau eventual cu funcție de conducere de rang inferior) cu experiență în pregătirea proiectelor cu finanțare europeană, ideal să fi fost implicat în coordonarea elaborării PMUD, orientată pe detalii și bună cunoscătoare a operării pe calculator, și care să aibă suficient timp pentru a putea reacționa în timp în vederea implementării proiectului.

Profilul ideal al reprezentantului operatorului: expert tehnic, cu bune cunoștințe privind partea de operații TP, cu funcție de conducere de rang inferior sau mediu, din divizia / direcția de transport electric (dacă orașul dispune de troleibuze sau/și tramvaie), ideal să fi fost implicat în coordonarea elaborării PMUD, orientată pe detalii și bună cunoscătoare a operării pe calculator, și care să aibă suficient timp pentru a putea reacționa în timp în vederea implementării proiectului.

Data completării \_\_\_\_\_\_\_\_\_\_\_\_\_\_\_\_\_\_

Numele persoanei care a completat chestionarul \_\_\_\_\_\_\_\_\_\_\_\_\_\_\_\_\_\_\_\_\_

Semnătura și ștampila \_\_\_\_\_\_\_\_\_\_\_\_\_\_\_\_\_\_