**PROTOCOL DE ASOCIERE (Model D)**

**-model orientativ-**

**Privind realizarea în comun a unei achiziții publice ocazionale**

Nr. \_\_\_\_\_\_\_\_\_\_ /MDRAP/ \_\_\_\_\_\_\_\_\_\_\_\_\_\_\_

Nr. \_\_\_\_\_\_\_\_\_ /UAT/\_\_\_\_\_\_\_\_\_\_\_\_\_\_\_

dintre

**MINISTERUL DEZVOLTĂRII REGIONALE**

**ŞI ADMINISTRAŢIEI PUBLICE**

**şi**

**UNITATEA ADMINISTRATIV-TERITORIALĂ**

................................................

*(se va completa cu denumirea UAT)*

pentru realizarea în comun a achiziţiei de mijloace de transport public - troleibuze/autobuze electrice şi de echipamente, în cadrul proiectului “Achiziţie de mijloace de transport public - troleibuze/autobuze electrice”

*(se va selecta tipul mijloacelor de transport)*

**PREAMBUL**

În temeiul:

* Legii nr. 98/2016 privind achiziţiile publice, cu modificările și completările ulterioare;
* Ordonanței de Urgență nr. 47/2018 privind stabilirea unor măsuri de urgentare a absorbției fondurilor europene;
* Hotărârii Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/protocolului-cadru din Legea nr. 98/2016 privind achizițiile publice;
* Acordului de parteneriat nr. …../..…...... încheiat între Ministerul Dezvoltării Regionale și Administrației Publice și Unitatea Administrativ-Teritorială/Consiliul Județean ...................................... *(se va completa cu denumirea UAT)*, pentru realizarea proiectului “Achiziţie de mijloace de transport public - troleibuze/autobuze electrice”

Și având în vedere:

- Volumul, complexitatea activităților și capacitatea profesională presupuse de realizarea achiziției de mijloace de transport şi echipamente ………………………….......( *se va completa numărul, tipul, lungimea in metri pentru vehiculele achiziționate și numărul și tipul de stații de încărcare achiziționate)*  pentru a căror atribuire se încheie prezentul protocol de asociere, depășește resursele existente la nivelul UAT………………...........*(se va completa cu denumirea UAT)* pentru asigurarea derulării în condiții optime a procesului de achiziție publică necesare în vederea atribuirii respectivului contract și obținerea beneficiilor anticipate;

- Aplicarea în mod unitar va avea ca efect asigurarea premiselor necesare pentru realizarea respectivelor achiziții în condiții de eficiență, eficacitate și economicitate, în sensul că: pe de o parte, se va reduce efortul presupus de realizarea activităților procedurale specifice, ceea ce va conduce la eficientizarea resurselor umane și materiale alocate derulării proceselor de achiziție publică vizate; iar pe de altă parte, se va spori capacitatea autorităților contractante asociate de a maximiza rezultatele obținute în urma aplicării procedurilor de atribuire care fac obiectul prezentului protocol de asociere printr-o poziționare competitivă a acestora prin posibilitatea de a obține prețuri mai avantajoase prin volume mai mari,

**Ministerul Dezvoltării Regionale şi Administraţiei Publice (MDRAP),** cu sediul în Bd. Libertății nr. 16, sector 5, București, România, cod poștal 050706, telefon 037 211 14 09, fax. 037 211 15 13, cod fiscal 26369185, reprezentant legal prin domnul ..., viceprim-ministru, ministrul dezvoltării regionale și administrației publice în calitate de **Autoritate contractantă care derulează achiziția în numele altei autorități**

și

**Unitatea administrativ teritorială.........................................,** cu sediul în str. ………………………………….………….., nr. …….., localitatea …………………………….………, județul …………………….…….., România, cod poștal ………..., telefon: …….……………., fax: …….……….., poștă electronică: ……………………………..……, cod fiscal: ………………., reprezentat legal (persoana fizică, nume, prenume, funcția deținută) ………………………………………….…………., în calitate de **autoritate contractantă în numele căreia acționează MDRAP**,

au convenit să încheie prezentul Protocol de asociere care reprezintă voința expresă a părților.

**PRECIZĂRI PREALABILE**

1. În prezentul Protocol, cu excepţia situaţiilor când contextul cere altfel sau a unei prevederi contrare:
2. cuvintele care indică singularul includ şi pluralul, iar cuvintele care indică pluralul includ şi singularul;
3. cuvintele care indică un gen includ toate genurile;
4. termenul „zi” reprezintă zi calendaristică, dacă nu se specifică altfel;
5. Trimiterile la actele normative includ și modificările și completările ulterioare ale acestora, precum și orice alte acte normative subsecvente.
6. Prezentul Protocol se bazează pe buna-credință în executarea obligațiilor ce decurg din prezentul Protocol, precum și pe necesitatea asigurării exploatării și durabilității investițiilor finanțate prin POR 2014-2020.

Termeni și Abrevieri

Jaspers – JASPERS (Asistenţă Comună pentru Sprijinirea Proiectelor în Regiunile Europene) este un parteneriat între Comisia Europeană şi Banca Europeană de Investiţii (BEI). Unul din obiectivele JASPERS este reprezentat de îmbunătăţirea pregătirii proiectelor care urmează să fie cofinanţate din Fondul de Coeziune (FC) şi Fondul European de Dezvoltare Regională (FEDR) în noile State Membre.

Proiect - O serie de activităţi economice indivizibile, concepute pentru a produce un rezultat specific într-o perioadă de timp dată şi având obiective clar stabilite, pentru a cărui realizare Beneficiarul primeşte fonduri nerambursabile, în cazul de faţă, în cadrul Programului Operaţional Regional.

**Art. 1 SCOPUL PROTOCOLULUI DE ASOCIERE**

Prezentul protocol de asociere este încheiat în scopul efectuării în comun, de către părți, a achiziției *de mijloace de transport public - troleibuze/autobuze electrice* *şi echipamente, după caz*,în cadrul proiectului *Achiziţie de mijloace de transport public - troleibuze/autobuze electrice*.

**Art. 2 OBIECTUL PROTOCOLULUI**

(1) Obiectul protocolului îl reprezintă stabilirea de către părți a modalității de organizare a procedurii de atribuire a contractului de achiziție publică de *mijloace de transport public - troleibuze/autobuze electrice şi echipamente, după caz,* în numele și pe seama UAT, de către MDRAP, în conformitate cu prevederile art. 44 din Legea nr. 98/2016.

(2) În sensul prevederilor alin. (1), UAT……………………...............*(se va completa cu denumirea UAT)* deleagă MDRAP în vederea realizării tuturor formalităților necesare pentru inițierea, aplicarea și finalizarea procedurilor de atribuire aferente respectivului contract.

(3) În aplicarea prevederilor prezentului articol UAT……….......................sprijină activitățile derulate de MDRAP, prin îndeplinirea obligației de punere la dispoziția acestuia a oricăror date/informații/documente necesare pentru îndeplinirea obligațiilor care derivă din aplicarea dispozițiilor legale în materia achizițiilor publice.

(4) Prezentul Protocol se referă la achiziționarea a:

* *...........................(troleibuze/autobuze electrice, după caz),* cu lungimea de aproximativ ....m, cu o valoare totală estimată de*... (se va completa numărul, tipul, lungimea in metri și prețul total estimat[[1]](#footnote-1) pentru vehiculele achiziționate)*;
* *.......*stații de încărcare rapida, cu o valoare totală estimată de *..... (se va completa numărul, tipul și valoarea totală estimată pentru stații de încărcare lentă achiziționate);*
* *.......*stații de încărcare lentă, cu o valoare totală estimată de *......(se va completa numărul, tipul și valoarea totală estimată pentru stații de încărcare lentă achiziționate).*

**Art. 3 DURATA PROTOCOLULUI**

Prezentul protocol intră în vigoare la data semnării de către ambele părți și încetează să producă efecte la data la care, s-au îndeplinit toate obligațiile aferente contractului economic rezultat în urma derulării procedurii de achiziție publică.

**Art. 4 DREPTURILE ȘI OBLIGAȚIILE PĂRȚILOR**

1. **Drepturile și obligațiile MDRAP**
2. Are dreptul de organiza achiziția de mijloace de transport public - troleibuze/autobuze electrice şi echipamente, după caz, în numele și pe seama UAT.................................... *(se va completa cu denumirea UAT)*, în conformitate cu prevederile legale în vigoare.
3. Organizează și derulează procedura de atribuire în numele și pe seama UAT ................................... *(se va completa cu denumirea UAT)* conform prevederilor legale incidente și documentației de atribuire însușite de UAT, contractul de achiziţie publică a mijloacelor de transport public - troleibuze/autobuze electrice şi echipamente, urmând a fi semnat de către UAT cu operatorul economic desemnat câștigător;
4. Întreprinde, în numele şi pe seama UAT .................................. *(se va completa cu denumirea UAT)*, orice demers necesar derulării şi finalizării procedurii de atribuire.
5. Întocmește și păstrează dosarul achiziției publice.
6. Transmite UAT.......................... *(se va completa cu denumirea UAT)*, o copie a dosarului achiziţiei şi modelul de contract pentru încheierea și derularea acestuia, după comunicarea rezultatului procedurii si expirarea termenului prevazut la art. 8 din Legea 101/2016 actualizată,
7. **Drepturile și obligațiile UAT........................** *(se va completa cu denumirea UAT)*

a) Stabilește și aprobă conform legislației naționale în vigoare, necesarul de mijloace de transport public, inclusiv clasa de vehicule și capacitatea acestora, pentru care solicită participarea în cadrul Proiectului derulat în parteneriat cu M.D.R.A.P, cu precizarea fermă a numărului de vehicule solicitate și a caracteristicilor acestora, conform hotărârilor emise de organele deliberative ale UAT și a Chestionarelor nr. 2 şi 3, completate.

##### b) Stabilește necesarul de staţii/puncte de reîncărcare și de alte echipamente, utilizate pentru prestarea serviciului de transport public local de călători, dacă este cazul. Partenerul are obligația să transmită înainte de demararea procedurilor de achiziție informații cu privire la locul și condițiile de livrare a mijloacelor de transport public/echipamentelor ce urmează a fi achiziționate.

##### c) Asigură infrastructura necesară pentru punerea în funcțiune a mijloacelor de transport și a echipamentelor pentru alimentarea autobuzelor electrice, până la data recepționării acestora, conform prevederii art. 1 alin. (4) lit.a) din OUG 47/2018.

d) Obţine toate avizele şi acordurilor necesare și execută lucrările aferente pentru deservirea autobuzelor electrice achiziţionate corespunzător municipiului, în cazul opţiunii de achiziţie prin Proiect a echipamentelor pentru alimentarea autobuzelor electrice.

e)Răspunde, MDRAP, în termen de 2 zile lucrătoare la solicitarile de clarificări ale pontențialilor ofertanți, depuse în cadrul procedurii de achiziție publică și comunicate de către MDRAP.

f) Încheie contractul de achizitie publică cu ofertantul a cărui ofertă a fost stabilită ca fiind câștigătoare, recepționează mijloacele de transport public și achită contravaloarea acestora.

g) Derulează contractul de achiziție publică conform prevederilor documentației de atribuire și a clauzelor acestuia.

h) Transmite în cel mai scurt timp, MDRAP, dar nu mai târziu de 15 zile, copia contractului semnat în vederea transmiterii/publicării anunțului de atribuire.

i) Informează MDRAP cu privire la finalizarea livrării produselor, în termen de 10 zile de la acest eveniment, respectiv cu privire la data expirării perioadei de garanție tehnică produselor, în termen de 10 zile de la data expirării acestei perioadei, în vederea respectării obligației privind întocmirea și publicarea documentului constatator.

**Art. 5 MODIFICAREA PROTOCOLULUI**

1. Părțile pot decide modificarea prezentului Protocol, oricând pe durata de valabilitate a acestuia, prin act adițional consemnat în scris.

**Art. 6 NOTIFICĂRI ȘI COMUNICĂRI**

1. Orice solicitare, notificare sau informare, ce va fi trimisă de către o Parte celeilalte Părți, va avea formă scrisă și va fi considerată ca primită de către cealaltă parte dacă:

a) a fost înmânată persoanei destinatare și aceasta a semnat de primire, în cazul expedierii prin utilizarea unui serviciu poștal cu confirmare de primire;

b) s-a primit confirmarea de primire din partea celeilalte părți (în sensul că toate paginile constituind comunicarea au fost transmise către destinatar), în cazul în care comunicarea a fost trimisă prin fax;

c) s-a primit confirmarea de primire din partea celeilalte părți a mesajului electronic trimis prin poșta electronică persoanelor desemnate.

1. În cazul în care solicitarea/notificarea/informarea implică luarea unor decizii a căror fundamentare trebuie să aibă la bază și documente semnate în original de către cealaltă parte, acestea vor fi formalizate prin înscrisuri în acest sens, în situația în care respectivele decizii au avut la bază comunicarea prin mijloace electronice.

**Art. 7 CONFIDENȚIALITATE**

(1) Partea care transmite informațiile va preciza documentele sau părțile din documente care au caracter confidențial.

(2) Partea care primește informațiile are obligația de a respecta caracterul confidențial al informațiilor primite.

(3) Părțile semnatare se angajează să păstreze același nivel de confidențialitate a informațiilor ca și partea care a transmis respectivele informații.

**Art. 8 LEGEA APLICABILĂ**

* 1. Prezentului Protocol i se va aplica şi va fi interpretat în conformitate cu legea română.
  2. Pe durata prezentului Protocol, părţile vor avea dreptul să convină în scris asupra modificării anumitor clauze, prin act adiţional. Orice modificare a prezentului Protocol va fi valabilă numai atunci când este convenită de toate părţile.

**Art. 9 DISPOZIŢII FINALE**

* 1. Toate posibilele dispute rezultate din prezentul protocol sau în legătură cu el, pe care părţile nu le pot soluţiona pe cale amiabilă, vor fi soluţionate de instanţele competente.
  2. Protocolul este întocmit în **număr de 2** exemplare[[2]](#footnote-2), în limba română, câte unul pentru fiecare parte.

**Art. 10 ÎNCETAREA PROTOCOLULUI**

1. Prezentul protocol încetează prin ajungerea le termen.
2. În situații justificate, MDRAP poate denunța unilateral prezentul protocol fiind ținut însă de îndeplinirea obligațiilor scadente.
3. Neîndeplinirea de către una din părțile protocolului a obligațiilor menționate la art. 4, poate conduce la rezilierea prezentului protocol, partea responsabilă de neîndeplinirea obiectului acestuia fiind obligată să își asume sancțiunile prevăzute de legislația incidentă în materia achizițiilor publice.

**Art. 11 DOCUMENTELE PROTOCOLULUI**

* 1. Chestionare 2-3, sunt anexate prezentului Protocol și fac parte integrantă din acesta.

**Semnături**

|  |  |  |  |
| --- | --- | --- | --- |
| MDRAP | Numele, prenumele şi funcţia reprezentantului legal al organizaţiei/instituției | Semnătura | Data şi locul semnării |
| UAT:…. | Numele, prenumele şi funcţia reprezentantului legal al organizaţiei/instituției | Semnătura | Data şi locul semnării |

1. *Preturile pentru vehicule și stațiile de încărcare se regăsesc vor fi exprimate în RON* [↑](#footnote-ref-1)
2. În funcţie de numărul partenerilor; [↑](#footnote-ref-2)